: : Soalan saya nombor 42. Terima kasih Tuan Speaker.
PERTANYAAN-PERTANYAAN MULUT DARIPADA Y.B. DATO' DR AHMAD YUNUS BIN HAIRI (N51 SIJANGKANG)
TAJUK : PROGRAM INTEGRASI DAN PERPADUAN KAUM
42. Bertanya kepada Y.A.B. Dato' Menteri Besar:-
Apakah agenda Kerajaan Negeri di dalam menjamin kestabilan, kesejahteraan dan kesentosaan negeri?
Y.A.B. DATO’ MENTERI BESAR Terima kasih pihak Sijangkang telah mengemukakan apakah agenda Kerajaan Negeri untuk mengekalkan kestabilan, kesejahteraan dan kesentosaan negeri. Alhamdulillah di bawah pentadbiran yang ada di pihak Kerajaan Negeri sekarang kita melihat bahawa kestabilan Kerajaan Negeri merupakan antara isi penting dan nilai penting ciri penting yang harus kita kekalkan untuk memastikan Negeri Selangor terus maju ke hadapan dan mampu berdepan dengan pelbagai cabaran dan rintangan-rintangan yang kita hadapi. COVID-19 mengajar kepada kita bahawa masalah seperti kaum dan agama bukan menjadi pilihan kepada virus. Ia boleh menyerang kepada siapa sahaja. Sebab itu kita harus bermuafakat dan sepakat dalam melapangi dan juga berhadapan dengan cabaran-cabaran termasuk cabaran- cabaran ekonomi. Ahli-ahli Yang Berhormat sekalian sebab itu Kerajaan Negeri cuba untuk melayani dan membantu setiap bangsa kaum dan agama dan keturunan termasuk memastikan semua yang ada dalam Negeri Selangor ini dibela. Berdasarkan kepada keperluan dan kehendak masing-masing. Isu tentang sekolah-sekolah, rumah-rumah
ibadat Negeri Selangor adalah negeri pertama yang mempunyai satu institusi yang dipanggil Hal Ehwal Selain Islam, yang dulu pada peringkat awal untuk menguruskan rumah ibadat sahaja, tapi kini sekarang ini kita lihat aspek-aspek seperti kebudayaan seperti aspek-aspek kehidupan dan sebagainya yang saya lihat ia adalah salah satu daripada kata kunci yang mampu membantu menyesuaikan dan melihat isu toleransi bukan hanya isu di permukaan di sebaliknya pemahaman antara satu sama lain dalam menangani perbezaan dan juga perkara-perkara menimbulkan keresahan. Kerajaan Negeri menjalankan Selain kita melaksanakan pembangunan menyeluruh untuk sektor agama sebagai contoh bila dibangkitkan sekolah-sekolah agama 200 juta kita belanjakan adalah peruntukan yang terbesar untuk sekolah-sekolah agama yang ditadbir oleh Jabatan Agama Islam Negeri Selangor. Namun hampir peruntukan 24 juta untuk sekolah agama yang lain seperti sekolah Cina Sekolah Jenis Kebangsaan Tamil dan sebagainya. Dalam masa yang sama kita juga melaksanakan proses bagi kawasan-kawasan yang ditempatkan yang tidak sah dan ia melibatkan rumah-rumah ibadat seperti kuil ataupun tokong dan sebagainya dengan syarat kita telah melakukan negosiasi perbincangan dan juga agenda untuk memastikan semua dapat dilayan dan dilaksanakan dengan baik. InsyaAllah bagi pihak Kerajaan Negeri dengan program shopping raya kita sebagai contoh dengan program Back To School kita yang tidak lihat perbezaan kaum dengan kembali kepada program-program perayaan ketika sambutan hari perayaan utama sama ada Deepavali, Tahun Baru Cina, Aidilfitri, dan juga penyerahan lembu-lembu korban ketika sambutan Aidiladha saya yakin masing-masing antara kita lebih memahami dan juga lebih mendalam persefahaman antara kita untuk mengekalkan kesejahteraan kestabilan Kerajaan Negeri. Terima kasih.
: Soalan tambahan.